ད་ལོ་རང་ལྗོངས་ཀྱི་མཐོ་འབྲིང་དང་འབྲིང་རིམ་ལས་རིགས་སློབ་གྲྭའི་སློབ་བསྡུའི་སྲིད་ཇུས་ཀྱི་སྐར་སྣོན་ཐད་དེ་སྔ་དང་དེ་ཙམ་གཅིག་མཚུངས་མིན་པ་སྟེ།དམའ་འབྲིང་སློབ་གྲྭའི་དུས་མཚམས་སུ་རང་སྐྱོང་ལྗོངས་རིམ་པ་ཡན་གྱི་གཟེངས་བསྟོད་ཐོབ་པའི་བཟང་པོ་གསུམ་ལྡན་གྱི་སློབ་མ་དང་སློབ་མའི་ཕུལ་བྱུང་ལས་བྱེད་པ།དམའ་འབྲིང་དུས་མཚམས་སུ་རང་སྐྱོང་ལྗོངས་རིམ་པ་ཡན་གྱི་ཚན་རྩལ་གསར་གཏོད་ཀྱི་བྱ་དགའ་ཆུང་གྲས་དང་རིག་ཚན་རྐྱང་པའི་འགྲན་བསྡུར་ནང་ཨང་དང་པོ་ནས་གསུམ་པའི་བར་ཐོབ་མཁན།དམའ་འབྲིང་དུས་མཚམས་སུ་རང་སྐྱོང་ལྗོངས་རིམ་པ་ཡན་གྱི་ལུས་རྩལ་འགྲན་བསྡུར་གྱི་རྣམ་གྲངས་རྐྱང་པའི་ཨང་དང་པོ་ནས་གསུམ་པའི་བར་ཐོབ་མཁན་དང་མཉམ་སྡེབ་རྣམ་གྲངས་ཀྱི་ཨང་དང་པོའི་གཙོ་ཤུགས་རུ་མི་སོགས་ལ་མུ་མཐུད་སྐར་སྣོན་གྱི་ཐོབ་ཐང་མེད་པ་དང་།མངའ་རིས་དང་ནག་ཆུའི་ཐེམ་ཐོ་ཡིན་པའི་རྒྱུགས་སྤྲོད་སློབ་མ་དང་།མོན་པ་རིགས་དང་།ལྷོ་པ་རིགས།ཤར་པ་རིགས།ཏེང་པ་བ་བཅས་བསྡུ་སྐབས་སྐར་མ༢༠བསྣན་ནས་ཡིག་ཚགས་འདོན་སྤྲོད་བྱེད་དགོས།གོང་དུ་བརྗོད་པའི་རྣམ་གྲངས་གཉིས་ཀྱི་སྐར་སྣོན་ཆ་རྐྱེན་དང་འཚམ་པའི་རྒྱུགས་སྤྲོད་སློབ་མར་སྐར་སྣོན་རིམ་རྩིས་མི་རྒྱག་པས་སྐར་མ༢༠ཁོ་ན་བསྣན་ཏེ་ཡིག་ཚགས་འདོན་སྤྲོད་བྱེད་དགོས།རྒྱལ་ཁབ་དང་རང་སྐྱོང་ལྗོངས་ནས་གཏན་འཁེལ་བྱས་པའི་སྔོན་གཤེགས་དཔའ་བོའི་བུ་ཕྲུག་དང་ལྗོངས་ནང་ཁུལ་གྱི་མཐའ་མཚམས་རྫོང་ཁོངས་སུ་གཏོགས་པའི་མཐའ་མཚམས་ཤངགྲོང་རྡལགི་ཞིང་འབྲོག་པའི་བུ་ཕྲུག་ཡིན་ཕྱིན་སྐར་མ༡༠བསྣན་ནས་ཡིག་ཚགས་འདོན་སྤྲོད་བྱེད་པ་དང་སློབ་བསྡུའི་སློབ་གྲྭས་ཞིབ་བཤེར་བྱས་རྗེས་བསྡུ་རྒྱུ་ཡིན་པ་རེད།རྩོམ་འགན་པ།རྟ་མགྲིན